bluuebunny/crossref_metadata_2025 huggingface dataset:
Horizontal-vertical movement relationships: Adélie penguins forage continuously throughout provisioning trips
Authors: Riaz Javed , Bestley Sophie , Wotherspoon Simon , Emmerson Louise
Published: August 2021

Background

Diving marine predators forage in a three-dimensional environment, adjusting their horizontal and vertical movement behaviour in response to environmental conditions and the spatial distribution of prey. Expectations regarding horizontal-vertical movements are derived from optimal foraging theories, however, inconsistent empirical findings across a range of taxa suggests these behavioural assumptions are not universally applicable.

Methods

Here, we examined how changes in horizontal movement trajectories corresponded with diving behaviour and marine environmental conditions for a ubiquitous Southern Ocean predator, the Adélie penguin. Integrating extensive telemetry-based movement and environmental datasets for chick-rearing Adélie penguins at Béchervaise Island, we tested the relationships between horizontal move persistence (continuous scale indicating low [‘resident’] to high [‘directed’] movement autocorrelation), vertical dive effort and environmental variables.

Results

Penguins dived continuously over the course of their foraging trips and lower horizontal move persistence corresponded with less intense foraging activity, likely indicative of resting behaviour. This challenges the traditional interpretation of horizontal-vertical movement relationships based on optimal foraging models, which assumes increased residency within an area translates to increased foraging activity. Movement was also influenced by different environmental conditions during the two stages of chick-rearing: guard and crèche. These differences highlight the strong seasonality of foraging habitat for chick-rearing Adélie penguins at Béchervaise Island.

Conclusions

Our findings advance our understanding of the foraging behaviour for this marine predator and demonstrates the importance of integrating spatial location and behavioural data before inferring habitat use.
Small bowel obstruction caused by a true ileo-ileal knot: a rare case successfully treated by prior ligation of mesenteric vessels
Authors: Kanamori Kohei , Koyanagi Kazuo , Hara Hitoshi , Nakamura Kenji , Nabeshima Kazuhito , Yamamoto Miho , Ninomiya Yamato , Higuchi Tadashi , Yatabe Kentaro , Ogimi Mika , Tajima Kohei , Mori Masaki , Yamamoto Seiichiro , Nakagohri Toshio , Ozawa Soji
Published: August 2021

Background

Intestinal knot formation, in which two segments of the intestine become knotted together, can result in intestinal obstruction. An ileo-ileal knot refers to knot formation between two ileal segments and is a very rare benign disease. We report a case of strangulated bowel obstruction caused by true ileo-ileal knot formation.

Case presentation

An 89-year-old woman was referred to our hospital with the diagnosis of intestinal obstruction. Contrast-enhanced computed tomography revealed the small bowel forming a closed loop, with poor contrast effect. Based on the findings, the patient was diagnosed as having strangulated bowel obstruction, and emergency surgery was performed. At laparotomy, two segments of the ileum were found to be tied together forming a knot, and both segments were necrotic. Although it was necessary to release the strangulated small bowel, we did not immediately release the knot, but first proceeded with ligation of the mesenteric vessels to the strangulated small bowel to prevent dissemination of toxic substances from the necrotic bowel into the systemic circulation. The surgery was completed with resection of the necrotic ileum and anastomosis of the small intestine. The postoperative course was uneventful, and the patient was discharged home.

Conclusion

We encountered a case of strangulated bowel obstruction caused by true ileo-ileal knot formation. Resection of the necrotic small intestine without releasing the knot could be performed safely, and might be considered as an option of surgical procedure.
Complex and multilevel left ventricular outflow tract obstruction: What can 3D echocardiography add?
Authors: Abdelgawad Hoda , Shehata Mahmoud , Abdelnabi Mahmoud , Almaghraby Abdallah , Abdel-Hay Mohamed Ayman
Published: August 2021

Background

Subaortic obstruction by a membrane or systolic anterior motion of the mitral valve leaflets is usually suspected in young patients, especially if the anatomy of the aortic valve is not clearly stenotic and unexplained left ventricular hypertrophy exists in the context of high transaortic gradients.

Main body

In certain circumstances, some patients show both aortic and subaortic stenotic lesions of variable severity. Doppler echocardiography can help in grading severity in the case of single-level obstruction but not in patients with multilevel obstruction where the continuity equation is of no value. Three-dimensional (3D) echocardiography allows "en-face" visualization of each level of the aortic valve and subaortic tract; in addition, direct planimetry of the areas can be done using multiplanar reformatting.

Conclusions

Accordingly, 3D echocardiography plays a crucial role in the assessment in patients with multilevel left ventricular outflow tract obstruction as it can accurately delineate the location and size, and severity of the stenosis.
Μελέτη του βιογεωχημικού κύκλου του φωσφόρου στον Παγασητικό κόλπο.
Authors: Κόλιου-Μήτσου Αναστασία
Published: August 2021

ΣΚΟΠΟΣ ΤΗΣ ΔΙΔΑΚΤΟΡΙΚΗΣ ΔΙΑΤΡΙΒΗΣ ΕΙΝΑΙ Η ΜΕΛΕΤΗ ΤΟΥ ΒΙΟΓΕΩΧΗΜΙΚΟΥ ΚΥΚΛΟΥ ΤΟΥ Ρ ΣΤΟΝ ΠΑΓΑΣΗΤΙΚΟ ΚΟΛΠΟ.ΓΙΑ ΤΟ ΣΚΟΠΟ ΑΥΤΟ ΕΛΗΦΘΗΣΑΝ ΔΕΙΓΜΑΤΑ ΝΕΡΟΥ ΑΠΟ ΤΗ ΘΑΛΑΣΣΙΑ ΣΤΗΛΗ ΚΑΙ ΙΖΗΜΑΤΟΣ,ΑΠΟ ΔΙΑΦΟΡΕΣ ΠΕΡΙΟΧΕΣ ΤΟΥ ΚΟΛΠΟΥ,ΣΕ ΔΙΑΦΟΡΕΣ ΕΠΟΧΕΣ ΤΟΥ ΧΡΟΝΟΥ,ΑΠΟ ΤΟΝ ΙΑΝΟΥΑΡΙΟ ΤΟΥ 1993 ΩΣ ΤΟΝ ΝΟΕΜΒΡΙΟ ΤΟΥ 1995.ΣΤΑ ΔΕΙΓΜΑΤΑ ΠΡΟΣΔΙΟΡΙΣΘΗΚΑΝ ΟΙ ΔΙΑΦΟΡΕΣ ΜΟΡΦΕΣ ΤΟΥ Ρ ΑΛΛΑ ΚΑ ΑΛΛΕΣ ΦΥΣΙΚΟΧΗΜΙΚΕΣ ΠΑΡΑΜΕΤΡΟΙ.Η ΕΙΣΟΔΟΣ ΟΛΙΓΟΤΡΟΦΙΚΩΝ ΝΕΡΩΝ ΧΑΜΗΛΗΣ ΑΛΑΤΟΤΗΤΑΣ ΑΠΟ ΤΟ ΑΙΓΑΙΟ ΑΝΑΝΕΩΝΕΙ ΤΑ ΝΕΡΑ ΤΟΥ ΚΟΛΠΟΥ ΜΕ ΑΠΟΤΕΛΕΣΜΑ ΤΗΝ ΔΙΑΤΗΡΗΣΗ ΤΩΝ ΣΥΓΚΕΝΤΡΩΣΕΩΝ ΤΩΝ ΔΙΑΦΟΡΩΝ ΜΟΡΦΩΝ ΤΟΥ Ρ ΣΕ ΣΧΕΤΙΚΑ ΧΑΜΗΛΑ ΕΠΙΠΕΔΑ.Ο ΔΙΑΛΕΛΥΜΕΝΟΣ ΟΡΓΑΝΙΣΜΟΣ Ρ ΒΡΙΣΚΕΤΑΙ ΣΕ ΜΕΓΑΛΥΤΕΡΕΣ ΣΥΓΚΕΝΤΡΩΣΕΙΣ ΑΠΟ ΤΟΝ ΑΝΟΡΓΑΝΟ Ρ ΤΟΣΟ ΣΤΗ ΣΤΗΛΗ ΝΕΡΟΥ ΟΣΟ ΚΑΙ ΣΤΟ ΙΖΗΜΑ ΤΟΥ ΚΕΝΤΡΙΚΟΥ ΚΑΙ ΕΞΩΤΕΡΙΚΟΥ ΚΟΛΠΟΥ,ΑΝΤΙΘΕΤΑ ΑΠΟ ΤΟΝ ΕΣΩΤΕΡΙΚΟ ΚΟΛΠΟ ΟΠΟΥ Ο ΑΝΟΡΓΑΝΟΣ ΒΡΙΣΚΕΤΑΙ ΣΕ ΠΕΡΙΣΣΕΙΑ.ΟΙ ΣΥΓΚΕΝΤΡΩΣΕΙΣ ΤΟΥ ΣΩΜΑΤΙΔΙΑΚΟΥ Ρ ΕΙΝΑΙ ΠΑΝΤΑ ΠΟΛΛΑΠΛΑΣΙΕΣ ΤΟΥ ΔΙΑΛΕΛΥΜΕΝΟΥ Ρ
Πηλοί υποστηλωμένοι με ενώσεις στοιχείων μεταπτώσεως (χρωμίου)
Authors: Ρούλια Μαρία
Published: August 2021

ΠΑΡΑΣΚΕΥΑΣΤΗΚΑΝ ΑΡΓΙΛΟΙ ΥΠΟΣΤΗΛΩΜΕΝΕΣ ΜΕ ΥΔΡΟΞΟ-ΕΝΩΣΕΙΣ ΤΟΥ CR(ΙΙΙ) ΜΕ ΝΕΑ ΜΕΘΟΔΟ ΥΠΟΣΤΗΛΩΣΗΣ ΤΗΣ ΑΡΓΙΛΟΥ.Η ΜΕΘΟΔΟΣ ΑΥΤΗ ΕΝ ΣΥΝΕΧΕΙΑ ΤΡΟΠΟΟΙΗΘΗΚΕ ΩΣΤΕ ΝΑ ΛΗΦΘΟΥΝ ΥΠΟΣΤΗΛΩΤΕΣ ΑΥΞΗΜΕΝΟΥ ΥΨΟΥΣ.ΜΕΛΕΤΗΘΗΚΑΝ ΟΛΟΙ ΟΙ ΠΑΡΑΓΟΝΤΕΣ ΠΟΥ ΕΠΗΡΕΑΖΟΥΝ ΤΟ ΥΨΟΣ ΤΩΝ ΥΠΟΣΤΗΛΩΤΩΝ ΟΠΩΣ: ΣΥΓΚΕΝΤΡΩΣΕΙΣ ΑΝΤΙΔΡΑΣΤΗΡΙΩΝ,ΧΡΟΝΟΙ ΕΚΘΕΣΗΣ ΡΗ ΚΛΠ.ΟΙ ΥΠΟΣΤΗΛΩΜΕΝΕΣ ΑΡΓΙΛΟΙ ΧΑΡΑΚΤΗΡΙΣΤΗΚΑΝ ΜΕ XRD,DSC KAI ΠΟΡΟΣΙΜΕΤΡΟ.ΤΟ ΥΓΡΟ ΜΙΓΜΑ ΤΗΣ ΕΚΘΕΣΗΣ ΧΑΡΑΚΤΗΡΙΣΘΗΚΕ ΜΕ UV-VIS KAI MDSC.
Σύνθεση C-τελικών πεπτιδίων βακτηριακών κυτοχρωμάτων c και μελέτη της δομής τους με φασματοσκοπία NMR και CD
Authors: Μπουχάγερ Ευτυχία
Published: August 2021

ΣΤΟΧΟΣ ΤΗΣ ΔΙΑΤΡΙΒΗΣ ΗΤΑΝ Η ΜΕΛΕΤΗ ΤΗΣ ΔΟΜΗΣ ΤΩΝ C-ΤΕΛΙΚΩΝ ΕΛΙΚΩΝ ΤΡΙΩΝ ΚΥΤΟΧΡΩΜΑΤΩΝ ΣΕ ΔΙΑΛΥΜΑ ΚΑΙ Η ΕΞΑΓΩΓΗ ΣΥΜΠΕΡΑΣΜΑΤΩΝ ΣΧΕΤΙΚΑ ΜΕ ΤΟ ΜΗΧΑΝΙΣΜΟ ΑΝΑΔΙΠΛΩΣΗΣ ΤΩΝ ΠΡΩΤΕΙΝΩΝ ΚΑΙ ΤΟΥΣ ΠΑΡΑΓΟΝΤΕΣ ΠΟΥ ΠΡΟΣΔΙΔΟΥΝ ΣΤΑΘΕΡΟΤΗΤΑ ΣΤΗ ΔΟΜΗ ΤΟΥΣ.Η ΣΥΝΘΕΣΗ ΤΩΝ ΠΕΠΤΙΔΙΩΝ ΕΓΙΝΕ ΣΕ ΣΤΕΡΕΗ ΦΑΣΗ.Η ΜΕΛΕΤΗ ΤΗΣ ΔΟΜΗΣ ΕΓΙΝΕ ΜΕ ΦΑΣΜΑΤΟΣΚΟΠΙΑ ΠΥΡΗΝΙΚΟΥ ΜΑΓΝΗΤΙΚΟΥ ΣΥΝΤΟΝΙΣΜΟΥ ΚΑΙ ΦΑΣΜΑΤΟΣΚΟΠΙΑ ΚΥΚΛΙΚΟΥ ΔΙΧΡΩΙΣΜΟΥ.ΤΑ ΣΥΜΠΕΡΑΣΜΑΤΑ ΠΟΥ ΠΡΟΕΚΥΨΑΝ ΑΠΟ ΤΗΝ ΕΡΓΑΣΙΑ ΑΥΤΗ ΗΤΑΝ:Α)ΤΑ ΤΡΙΑ ΠΕΠΤΙΔΙΑ ΠΟΥ ΕΞΕΤΑΣΤΗΚΑΝ ΠΑΡΟΥΣΙΑΖΟΥΝ ΣΕ ΝΕΡΟ ΚΑΙ ΣΕ ΔΙΑΛΥΜΑ ΤΡΙΦΘΟΡΟΑΙΘΑΝΟΛΗΣ ΔΟΜΗ ΕΛΙΚΑΣ.ΤΟ ΠΟΣΟΣΤΟ ΕΛΙΚΟΕΙΔΟΥΣ ΔΟΜΗΣ ΕΙΝΑΙ ΠΟΛΥ ΜΕΓΑΛΥΤΕΡΟ ΣΕ ΔΙΑΛΥΜΑ ΤΡΙΦΘΟΡΟΑΙΘΑΝΟΛΗΣ.Β)ΤΑ ΤΡΙΑ ΚΥΤΟΧΡΩΜΑΤΑ ΤΩΝ ΟΠΟΙΩΝ ΟΙ C-ΤΕΛΙΚΕΣ ΕΛΙΚΕΣ ΕΞΕΤΑΣΤΗΚΑΝ ΑΝΑΔΙΠΛΩΝΟΝΤΑΙ ΜΕ ΜΗΧΑΝΙΣΜΟ ΠΟΥ ΞΕΚΙΝΑ ΜΕ ΤΗ ΔΗΜΙΟΥΡΓΙΑ ΕΛΙΚΑΣ ΣΤΟ C-ΤΕΛΙΚΟ ΑΚΡΟ.Γ)Η ΣΤΑΘΕΡΟΤΗΤΑ ΤΩΝ ΔΕΥΤΕΡΟΤΑΓΩΝ ΔΟΜΩΝ ΔΕΝ ΑΠΟΤΕΛΕΙ ΣΤΑΘΕΡΟΠΟΙΗΤΙΚΟ ΠΑΡΑΓΟΝΤΑ ΤΗΣ ΔΟΜΗΣ ΩΣ ΠΡΟΣ ΤΗΝ ΑΥΞΗΣΗ ΤΗΣ ΘΕΡΜΟΚΡΑΣΙΑΣ ΤΟΥ ΚΥΤΟΧΡΩΜΑΤΟΣ ΠΟΥ ΠΡΟΕΡΧΕΤΑΙ ΑΠΟ ΘΕΡΜΟΦΙΛΟ ΟΡΓΑΝΙΣΜΟ.
Κοσμηματοτεχνία της πρώιμης Βυζαντινής περιόδου από την Κύπρο
Authors: Πέτσα-Σταύρου Μαρία
Published: August 2021

Η διατριβή μελετά τα πρώιμα Βυζαντινά κοσμήματα (4ος - 7ος αι.) που βρέθηκαν στην Κύπρο και εκτίθενται σήμερα σε διάφορα μουσεία στην Κύπρο και το εξωτερικό. Σκοπός της εργασίας είναι να διευκρινιστεί εάν τα αντικείμενα αυτά κατασκευάστηκαν στην Κύπρο ή αλλού, να χρονολογηθούν και να ενταχθούν τυπολογικά στο γενικότερο πλαίσιο των πρώιμων Βυζαντινών κοσμημάτων. Η εργασία χωρίζεται σε δύο μέρη. Στο πρώτο γίνεται εισαγωγική αναφορά στις τέχνες πολυτελείας, στη θέση του χριστιανισμού έναντι του καλλωπισμού και στην Ιστορία και Τέχνη της Κύπρου. Στο δεύτερο μετά από περιγραφή κάθε αντικειμένου γίνεται σχολιασμός του, τυπολογική κατάταξή του, ανάλυση των διακοσμητικών μοτίβων και της τεχνικής της εκτέλεσής του και σύγκριση με ομοειδή αντικείμενα. Στο τέλος, κάθε τύπου ακολουθεί γενικός σχολιασμός του. Στη διατριβή περιλαμβάνεται μια αδημοσίευτη μήτρα κοσμημάτων και πέντε αδημοσίευτα αντικείμενα. Με τα σημερινά δεδομένα δεν είναι δυνατό να καθοριστεί αν τα αντικείμενα παρήχθηκαν στην Κύπρο ή είναι εισηγμένα. Ορισμένα, που θεωρούνται εξαιρετικά δείγματα, είναι πιθανόν να κατασκευάστηκαν στο εξωτερικό, ενώ τα χαμηλής ποιότητας θα πρέπει να θεωρηθούν ντόπια παραγωγή, αλλά δεν μπορούν να εντοπιστούν εργαστήρια. Η πλειονότητα θα πρέπει να χρονολογηθεί από τα μέσα 6ου - μέσα 7ου αι.
Η επίδραση της προπόνησης δύναμης στην απόδοση του ποδοσφαιριστή
Authors: Μιχαηλίδης Χαράλαμπος
Published: August 2021

Η παρούσα εργασία έχει σκοπό να διερευνήσει την επίδραση ενός συνδυαστικού προγράμματος δύναμης και ταχύτητας υψηλής έντασης, στη μέγιστη δύναμη, στη δρομική ταχύτητα και στο κατακόρυφο άλμα των ποδοσφαιριστών. Στην έρευνα έλαβαν μέρος εθελοντικά 40 άτομα, εκ των οποίων τα 25 ήταν ερασιτέχνες ποδοσφαιριστές και τα 15 ήταν φοιτητές του Τμήματος Επιστήμης Φυσικής Αγωγής και Αθλητισμού (ομάδα ελέγχου). Οι 25 ερασιτέχνες ποδοσφαιριστές χωρίστηκαν με κλήρωση σε δυο ομάδες. Η πρώτη πειραματική ομάδα (n=13) ακολούθησε ένα συνδυαστικό πρόγραμμα δύναμης και ταχύτητας υψηλής έντασης στην ίδια προπονητική μονάδα, ενώ η δεύτερη (n=12) εκτέλεσε το ίδιο πρόγραμμα μυϊκής ενδυνάμωσης, χωρίς όμως να εκτελέσει το πρόγραμμα ταχύτητας. Η δύναμη αξιολογήθηκε υπολογίζοντας το 1 RM με ελεύθερα βάρη, πριν και μετά το πρόγραμμα που διήρκησε 13 εβδομάδες. Για την αξιολόγηση της ταχύτητας χρησιμοποιήθηκαν 4 δέσμες φωτοκύτταρων που τοποθετήθηκαν στο σημείο εκκίνησης, στα 10, στα 20 και στα 30 μέτρα. Το κατακόρυφο άλμα αξιολογήθηκε με τη χρήση δυναμοδάπεδου (ΑΜ- ΤΙ). Τα αποτελέσματα έδειξαν ότι υπήρχαν στατιστικά σημαντικές διαφορές μεταξύ αρχικής και τελικής μέτρησης στη μέγιστη δύναμη και στο κατακόρυφο άλμα και για τις δύο πειραματικές ομάδες. Μετά την εφαρμογή του προγράμματος, για την πρώτη ομάδα υπήρξε στατιστικά σημαντική βελτίωση στο χρόνο κάλυψης των δρομικών τμημάτων των 20m και των 30m. Δεν διαπιστώθηκε όμως το ίδιο και για τη δεύτερη ομάδα καθώς και για την ομάδα ελέγχου. Το αποτέλεσμα αυτό συμφωνεί με τη βιβλιογραφία που αναφέρει ότι η προπόνηση ενδυνάμωσης υψηλής έντασης δεν επηρεάζει τη δρομική ταχύτητα. Συμπεραίνεται ότι τα συνδυαστικά προγράμματα δύναμης και ταχύτητας υψηλής έντασης βελτιώνουν τη δύναμη και το κατακόρυφο άλμα καθώς και τη δρομική ταχύτητα των ποδοσφαιριστών στις αποστάσεις των 20m και 30m.
Συγκριτική μελέτη των αγγειακών δυσπλασιών του εγκεφάλου με τη συμβατική αγγειογραφία και τη μαγνητική αγγειογραφία
Authors: Τσατσαλή Ελένη
Published: August 2021

Μελετήθηκαν με τη μαγνητική τομογραφία (ΜΤ), τη μαγνητική αγγειογραφία (ΜΑ) και την ψηφιακή αφαιρετική αγγειογραφία (ΤΑΑ), 50 περιπτώσεις ασθενών με εγκεφαλικές αγγειακές δυσπλασίες, με σκοπό την αξιολόγηση της διαγνωστικής αξίας της κάθε μεθόδου. Οι παραπάνω δυσπλασίες κατατάχθηκαν σε δύο μεγάλες κατηγορίες. Σ' αυτές που εμφανίζουν αρτηριοφλεβική επικοινωνία και στις μη. Στην πρώτη κατηγορία ανήκουν οι αρτηριοφλεβικές δυσπλασίες (ΑΦΔ) με ή χωρίς πλεξοειδή πυρήνα και τα αρτηριοφλεβικά συρίγγια (ΑΣ). Στην δεύτερη κατηγορία κατατάσσονται οι φλεβικές ανωμαλίες (ΦΑ), οι σηραγγώδεις δυσπλασίες (ΣΔ) και οι τριχοειδείς δυσπλασίες (ΤρΔ) ή τηλεαγγειεκτασίες. Με τη χρήση του μαγνητικού συντονισμού τα τελευταία χρόνια αναγνωρίσθηκαν ευρύτατα οι μικτές δυσπλασίες τύπου φλεβικής ανωμαλίας και σηραγγώδους δυσπλασίας, ή αρτηριοφλεβική δυσπλασίας σε συνύπαρξη με δυσπλασία μη αρτηριοφλεβικής επικοινωνίας. Μετά την παράθεση των δεδομένων που αφορούν την ορολογία, την κατάταξη, την αιτιοπαθογένεια, την παθολογοανατομική εικόνα και την συμπτωματολογία, αναλύονται τα απεικονιστικά ευρήματα, ανάλογα με την χρησιμοποιηθείσα αγγειογραφική μέθοδο σε όλες τις περιπτώσεις. Σημειώνεται ότι στην ομάδα των 50 ασθενών μας στους 20 απεικονίσθηκε αγγειακή δυσπλασία τύπου αρτηριοφλεβικής επικοινωνίας, ενώ το 50% των ασθενών μας προσήλθε στο νοσοκομείο με ενδοκράνια αιμορραγία και 20% με επιληπτικές κρίσεις. Η μαγνητική αγγειογραφία έδωσε σημαντικές πληροφορίες για την αγγείωση, την φωλέα, το μέγεθος της βλάβης, όχι όμως στις περιπτώσεις των μικρών ΑΦΔ. Η ψηφιακή αφαιρετική αγγειογραφία απέδωσε πλήρως την αγγείωση των ΑΦΔ καθώς και τον αιμοδυναμικό χαρακτήρα αυτών καλύτερα από τη μαγνητική αγγειογραφία.Η μαγνητική αγγειογραφία όμως σε συνδυασμό με τη μαγνητική τομογραφία έχει το πλεονέκτημα της ανάδειξης του παθολογικού εγκεφαλικού παρεγχύματος, καθώς επίσης και των αγγειακών δυσπλασιών μη αρτηριοφλεβικού τύπου (ΣΔ και Τρ.Δ), οι οποίες δεν αναγνωρίζονται κατά την ψηφιακή αφαιρετική αγγειογραφία εγκεφάλου. Γι’ αυτό θεωρούμε ότι για την καλύτερη προσέγγιση και κατανόηση των αγγειακών δυσπλασιών του εγκεφάλου επιβάλλεται η μελέτη τους με όλες τις μεθόδους, τη μαγνητική τομογραφία, τη μαγνητική αγγειογραφία καθώς και την ψηφιακή αφαιρετική αγγειογραφία εκτός των αγγειακών δυσπλασιών τύπου ΦΑΑ (Φλεβικών Ανωμαλιών Ανάπτυξης) για τις οποίες πιστεύουμε ότι με τη μαγνητική τομογραφία και τη μαγνητική αγγειογραφία η μελέτη είναι πλήρης.
Μεθοδολογία σύνθεσης πρωτεϊνών
Authors: Γούλας Σπυρίδων
Published: August 2021

Τα τελευταία χρόνια αυξάνει όλο και περισσότερο ο αριθμός των πεπτιδίων και των μικρών πρωτεϊνών που χρησιμοποιούνται ως φαρμακευτικά προϊόντα. Αρχικά αυτά τα πεπτίδια παράγονταν με τις τεχνικές της γενετικής μηχανικής, όμως η τάση αυτή τείνει να αλλάξει καθώς η πρόοδος που έχει επιτευχθεί στην πεπτιδική σύνθεση κάνει ελκυστικότερη τη χημική τους σύνθεση. Στην παρούσα εργασία μελετήθηκαν οι νέες δυνατότητες της πεπτιδικής χημείας πάνω στη σύνθεση πρωτεϊνών. Ως μοντέλο χρησιμοποιήθηκε η σύνθεση της πρωτεΐνης Ιρουδίνης, μιας πρωτεΐνης με σημαντικό φαρμακευτικό ενδιαφέρον. Η Ιρουδίνη συντέθηκε ανεξάρτητα με δύο διαφορετικές μεθόδους: τη μέθοδο τμηματικής συμπύκνωσης, που είναι η μέθοδος επιλογής τα τελευταία χρόνια για τη σύνθεση μεγάλων πεπτιδίων και τη μέθοδο ορθογωνικής σύνδεσης μέσω θειοεστέρα, μία κανούργια μέθοδο που δίνει νέες προοπτικές στην πεπτιδική σύνθεση. Για τη σύνθεση της Ιρουδίνης με τη μέθοδο της τμηματικής συμπύκνωσης η αλληλουχία χωρίστηκε σε 8 πεπτιδικά τμήματα. Τα προστατευμένα πεπτιδικά τμήματα συντέθηκαν με τη SPPS χρησιμοποιώντας Fmoc/tBu χημεία. Ολόκληρη η πεπτιδική αλληλουχία προέκυψε από τις συμπυκνώσεις των 8 πεπτιδίων, οι οποίες πραγματοποιήθηκαν με DIC/HOBt. Η ελεύθερη πρωτεΐνη απομονώθηκε ύστερα από κατεργασία με μίγμα TFA/EDT/H2O (90:5:5) και στη συνέχεια μετατράπηκε στην οξειδωμένη της μορφή. Στη σύνθεση με τη μέθοδο ορθογωνικής σύνδεσης μέσω θειοεστέρα η αλληλουχία χωρίστηκε στα τμήματα 1-27 και 28-65. Το τμήμα 1-27 ήταν το C-θειοεστερικό πεπτίδιο και το 28-65 το N-Cys πεπτίδιο. Τα δύο πεπτιδικά τμήματα προήλθαν από τις συμπυκνώσεις των μικρότερων πεπτιδικών τμημάτων. Το πεπτιδικό τμήμα 1-27 μετατράπηκε σε θειοεστέρα με την εφαρμογή μιας νέας μεθόδου η οποία βασίζεται στη σύνθεση του πεπτιδίου με Fmoc χημεία, τη διασύνδεσή του πλευρικά σε μία Mmt ρητίνη και την μετατροπή της ελεύθερης καρβοξυλομάδας του σε θειοεστερική. Η μέθοδος πλεονεκτεί έναντι των μέχρι σήμερα χρησιμοποιούμενων. Η ορθογωνική σύνδεση ανάμεσα στα 2 τμήματα έδωσε την Ιρουδίνη, με μικρή όμως απόδοση.
Low lying atomic excitation spectrum via global optimization of the wave function
Authors: Xiong Zhuang
Published: August 2021

Προτείνεται η χρήση αναλυτικών, γενικώς μη ορθογωνικών, ατομικών τροχιακών (γενικευμένων τροχιακών τύπου Laguerre), τα οποία παρέχουν σαφή φυσική ερμηνεία και σχεδόν ισοδύναμη ακρίβεια με μια από τις ακριβέστερες παραδεκτές μεθόδους, την αριθμητική μέθοδο αυτοσυνεπούς πεδίου από πολλές ηλεκτρονιακές απεικονίσεις (γνωστή ως numerical multi-configuration self-consistent field, NMCSCF) σε υπολογισμούς της ηλεκτρονιακής δομής χαμηλώς διηγερμένων ατομικών καταστάσεων. Χρησιμοποιώντας μια πρακτική γενίκευση του θεωρήματος Eckart και την απλή ερμηνεία των προτεινόμενων τροχιακών, μέσω εκτενούς διερεύνησης του χώρου των παραμέτρων τους, αναπτύσσεται μια ab initio (από πρώτες αρχές) μέθοδος εκτιμήσεως, για πρώτη φορά, των ορίων εντοπισμού τής (εν γένει άγνωστης και μη υπολογίσιμης) ακριβούς ιδιοτιμής της ενεργείας απλών διηγερμένων ατομικών καταστάσεων. Επίσης, με την χρήση της μη ορθογωνικότητος των προτεινομένων τροχιακών, υπολογίζονται οι ρυθμοί φωτεινών αποδιεγέρσεων των χαμηλά διπλώς διηγερμένων καταστάσεων (2p2d) 1Ρ° (singlet Ρ odd) σε απλά διηγερμένες 1Se (singlet S even) και 1De (singlet D even) καταστάσεις του He. Από τους ρυθμούς αυτούς υπολογίζεται το φάσμα εκπομπής στο υπεριώδες, καθώς και το φάσμα δημιουργίας μετασταθών ατόμων He, αμφότερα σε πολύ καλή ποιοτική συμφωνία με τα εξαίρετα πειράματα των Odling-Smee et al. [Phys. Rev. Lett. 84, 2598 (2000)] και Rubenson et al. [Phys. Rev. Lett. 83, 947 (1999)]. Ερμηνεύεται, για πρώτη φορά, το αυξημένο (σχετικά με τις γειτονικά κείμενες καταστάσεις) πειραματικό σήμα, στο υπεριώδες φάσμα του He, γύρω από την (κοινή και πειραματικά μη διακρινόμενη) ενέργεια των διπλά διηγερμένων καταστάσεων του He (2s3p - 3s2p) και (2p3d) 1Ρ° (singlet Ρ odd). H επιτυχής ερμηνεία επαληθεύει τον μηχανισμό που προτείνουν οι Odling-Smee et al. και υπονοεί ότι η μη ορθογωνικότητα των τροχιακών μεταξύ των απλά και διπλά διηγερμένων καταστάσεων του He παίζει σημαντικό ρόλο για την κατανόηση αυτών των φασμάτων. Δίδονται επίσης οι Η/Υ κώδικες που εγράφησαν για τον υπολογισμό των ηλεκτρονιακών καταστάσεων των ατόμων και των ρυθμών αποδιεγέρσεως - φασμάτων εκπομπής.
Η εθνική ταυτότητα των Ελληνοκυπρίων: κοινωνιοψυχολογική γενετική προσέγγιση
Authors: Παχουλίδης Κυριάκος
Published: August 2021

[…] Η παρούσα εργασία, επιχειρεί να καταδείξει ότι η εθνική ομάδα συγκροτεί μια οιωνεί αναστοχαστική ομάδα και ότι ο χώρος των σημαινόντων συμβόλων της αποτελεί ένα χώρο αντιπαράθεσης και σύγκρουσης ανάμεσα σε διαφορετικές θέσεις/τόπους (ή τύπος) ταυτότητας, θέσεις που διαμορφώνονται και εξελίσσονται ιστορικά. Κεντρικός ερευνητικός στόχος αυτής της εργασίας είναι να καταδείξει ότι ο χώρος των σημαινόντων συμβόλων της ταυτότητας των Ελληνοκυπρίων είναι οργανωμένος γύρω από δύο κεντρικές διαστάσεις (οργανωτικές αρχές) οι οποίες λειτουργούν ως ένα γνωστικό μετασύστημα υποστηρίζοντας συμβολικά διαφορετικές θέσεις/τόπους ταυτότητας. […]
Αλγόριθμοι υποστήριξης ποιότητας υπηρεσίας σε δίκτυα πολυμέσων
Authors: Κοσμάτος Ευάγγελος
Published: August 2021

Αντικείμενο της διατριβής είναι η εισήγηση νέων αλγόριθμων για την αποτελεσματική και αποδοτική υποστήριξη ποιότητας υπηρεσίας σε δίκτυα πολυμέσων. Αρχικά περιγράφεται το περιβάλλον μετάδοσης στο πλαίσιο του οποίου αναπτύχθηκαν οι προτεινόμενοι αλγόριθμοι/μηχανισμοί. Το περιβάλλον μετάδοσης διέπεται από σημαντικές ιδιαιτερότητες, δεδομένου ότι περιλαμβάνει έναν αριθμό από ετερογενή δίκτυα και ταυτόχρονα υποστηρίζει την πρόσβαση ετερογενών τερματικών. Στη συνεχεία παρουσιάζονται οι υποψήφιοι αλγόριθμοι ποιότητας υπηρεσίας που αναπτύχθηκαν, υλοποιήθηκαν και προσομοιώθηκαν στo πλαίσιο ενός ετερογενούς δικτύου. Για τον επικρατέστερο Αλγόριθμο Επιλογής περιγράφεται το περιβάλλον υλοποίησης και δοκιμών, το δίκτυο προσομοίωσης και οι παράμετροι που επιλέχθηκαν για τη συλλογή των αποτελεσμάτων αποτίμησής του. Παρουσιάζονται τα αποτελέσματα αποτίμησης της απόδοσης του Αλγόριθμου Επιλογής και εξηγείται η βελτίωση που επιτυγχάνεται στα σημαντικότερα μεγέθη ποιότητας υπηρεσίας (απώλεια πακέτων, καθυστέρηση, χρησιμοποίηση των πόρων και εξυπηρέτηση χρηστών). Στη συνέχεια η διατριβή εστιάζει στα ευρυζωνικά δίκτυα πρόσβασης και συγκεκριμένα στα παθητικά οπτικά δίκτυα πρόσβασης. Περιγράφεται το περιβάλλον μετάδοσης πολυμέσων στις τεχνολογίες οπτικών παθητικών δικτύων πρόσβασης APON, EPON και GPON. Περιγράφονται οι βασικές αρχές, τα πρωτόκολλα και οι μηχανισμοί που διέπουν τα δίκτυα αυτά σε σχέση με τις δυνατότητές τους για υποστήριξη ποιότητας υπηρεσίας. Στη συνέχεια προτείνεται και αποτιμάται ένας αλγόριθμος/μηχανισμός δέσμευσης πόρων για την υποστήριξη ποιότητας υπηρεσίας σε παθητικά οπτικά δίκτυα τεχνολογίας EPON. Ο προτεινόμενος μηχανισμός υποστηρίζει πολλαπλές κατηγορίες υπηρεσιών, δυναμική δέσμευση εύρους ζώνης για τις υπηρεσίες που παρουσιάζουν μεταβολές ζήτησης εύρους ζώνης μέσα στο χρόνο και εγγυήσεις στις παραμέτρους της ποιότητας υπηρεσίας για τις υπηρεσίες πραγματικού χρόνου. Επίσης, η διατριβή επικεντρώνεται στη σύγκριση της αποτελεσματικότητας και της αποδοτικότητας των τεχνολογιών EPON και GPON κατά την εφαρμογή σε αυτά του προτεινόμενου αλγόριθμου. Στο τέλος της διατριβής παρουσιάζονται τα συμπεράσματα που προκύπτουν από την ανάλυση των αποτελεσμάτων απόδοσης των προτεινόμενων αλγορίθμων.
Μελέτη θεωριών υπερβαρύτητας
Authors: Ματθαιοπούλου Κωνσταντίνα
Published: August 2021

Στη διδακτορική αυτή διατριβή ασχολούμαστε με λύσεις συνδιάστασης δύο των θεωριών υπερβαρύτητας στις διάφορες διαστάσεις, που προκαλούνται από βαθμωτά πεδία που σχηματίζουν μη συμπαγή σ-μοντέλα. Συγκεκριμένα αναζητούμε λύσεις της μορφής Mᴰ⁻² x Κ, όπου Mᴰ⁻² είναι ο επίπεδος χώρος Minkowski και Κ ένας διδιάστατος εσωτερικός χώρος. Στην περίπτωση των μη γραμμικών σ-μοντέλων, που παραμετροποιούν μη συμπαγείς χώρους, μπορούν να προταθούν δύο είδη λύσεων. Το πρώτο είδος είναι η λύση “teardrop”, που αποτελεί ιδιόμορφη λύση και το δεύτερο στηρίζεται στις κοσμικές χορδές της θεωρίας χορδών, που αποτελεί μη ιδιόμορφη λύση. Στην πρώτη λύση τα βαθμωτά πεδία της θεωρίας υπερβαρύτητας Τύπου ΙΙΒ παραμετροποιούν το χώρο πηλίκου SU(1,1)/U(1). Ο εσωτερικός χώρος είναι μη συμπαγής, πεπερασμένου όγκου και παρουσιάζει μία γυμνή ιδιομορφία, η οποία τίθεται ακίνδυνη θέτοντας κατάλληλες συνοριακές συνθήκες, που εμποδίζουν τη διαρροή διατηρούμενων ποσοτήτων. Αποδεικνύουμε ότι η λύση αυτή μπορεί να εφαρμοστεί σε διάφορες περιπτώσεις, εφαρμόζοντάς τη συγκεκριμένα στις ελάχιστα υπερσυμμετρικές θεωρίες υπερβαρύτητας D = 9, 8, 7 που συζεύγνυνται με η διανυσματικές πολλαπλότητες. Οι θεωρίες υπερβαρύτητας που θεωρούμε περιέχουν πολλά βαθμωτά πεδία. Υιοθετώντας μία βολική παραμετροποίηση για το χώρο των βαθμωτών πεδίων, που στηρίζεται στις επιλύσιμες άλγεβρες Lie, κατασκευάζουμε λύσεις τύπου “teardrop”. Στη δεύτερη λύση που στηρίζεται στις κοσμικές χορδές της θεωρίας χορδών τα βαθμωτά πεδία αποτελούν τοροειδή moduli. Ο εσωτερικός χώρος εμφανίζει ιδιομορφίες που εμφανίζονται ως κωνικά ελλείμματα γωνίας. Προκειμένου οι λύσεις να μην είναι ιδιόμορφες, ορίζουμε το ολικό έλλειμμα γωνίας να γίνεται ίσο με 4π, έτσι ώστε ο εσωτερικός χώρος να αποκτά την τοπολογία S². Κατασκευάζουμε αυτού του είδους τις λύσεις, χωρίς και με την παρουσία μεμβρανών με τάσεις, σε θεωρίες υπερβαρύτητας διαφόρων διαστάσεων. Ως συγκεκριμένες περιπτώσεις θεωρούμε τις θεωρίες υπερβαρύτητας D = 4, Ν = 2,4 καθώς και τις ελάχιστα υπερσυμμετρικές θεωρίες υπερβαρύτητας D = 9, 8, 7 και βρίσκουμε τις συνθήκες που απαιτούνται ώστε ο εσωτερικός χώρος να αποκτά την τοπολογία σφαίρας. Παρουσία μεμβρανών με τάσεις, η απαίτηση για απουσία κωνικών ιδιομορφιών ικανοποιείται για ένα είδος λεπτής ρύθμισης των τάσεων.
Περιοδικά συστήματα με μη λειό δυναμικό ύπαρξη και πολλαπλότητα λύσεων
Authors: Παπαγεωργίου Ευγενία
Published: August 2021

Αντικείμενο αυτής της διατριβής είναι η μελέτη μη γραμμικών περιοδικών προβλημάτων (στο R και στο RN (συστήματα)) που έχουν μη λείο δυναμικό και πλειονότιμους όρους. Σκοπός είναι η εύρεση λύσεων και πολλαπλών λύσεων για τέτοια προβλήματα. Οι μαθηματικές μέθοδοι που χρησιμοποιούνται για την επίτευξη αυτού του σκοπού, είναι οι μεταβολικές τεχνικές για μη λεία συναρτησοειδή και η θεωρία μη γραμμικών τελεστών μονότονου τύπου. Οι μεταβολικές τεχνικές στηρίζονται στην μη λεία θεωρία κρίσιμων σημείων για τοπικά Lipschitz συναρτησοειδή, που με τη σειρά της κάνει χρήση της θεωρίας υποδιαφορισιμότητας του Clarke. Τα προβλήματα που μελετώνται περιλαμβάνουν την συνήθη p-Laplacian (βαθμωτή ή διανυσματική) ή γενικεύσεις αυτής. Συνεπώς οι υπό μελέτη εξισώσεις παρουσιάζουν ισχυρή μη γραμμικότητα. […]
Σύστημα πολυκριτηριακής αξιολόγησης οδικών σηράγγων με ασαφή δεδομένα
Authors: Πάνου Κωνσταντίνος
Published: August 2021

Η ανάπτυξη και δυναμική που εμφανίζουν τα τελευταία χρόνια τα έργα οδικής υποδομής τροφοδοτείται από το γενικότερο πνεύμα της αειφόρου ανάπτυξης που καθορίζει σε στρατηγικό επίπεδο τις επιλογές του σύγχρονου σχεδιασμού. Η ανάπτυξη της οικονομίας και οι επιπτώσεις της στην διαμόρφωση των σύγχρονων αναγκών και απαιτήσεων, σε συνδυασμό με την πρόοδο της τεχνολογίας που καθιστά ολοένα και περισσότερες κατασκευαστικές λύσεις οικονομικά και τεχνικά εφικτές, οδήγησαν στην αναζήτηση εναλλακτικών λύσεων που μπορούν να διασφαλίσουν καλύτερη ποιότητα οδικών υπηρεσιών, με έμφαση στην προστασία του περιβάλλοντος και στην βελτίωση της ποιότητας ζωής. Οι λύσεις αυτές αποσκοπούν εν μέρει και στη συχνότερη αξιοποίηση της τρίτης διάστασης, δηλαδή, στη δημιουργία υπόγειων χαράξεων με την κατασκευή σηράγγων. Ήδη από τα τέλη του προηγούμενου αιώνα, αρκετές σήραγγες έχουν κατασκευαστεί σε πολλές χώρες του κόσμου, συμβάλλοντας με επιτυχία στην εξυπηρέτηση των στόχων που επέβαλαν την επιλογή τους. […]
Ενεργά συστήματα τρισδιάστατης υπολογιστικής όρασης
Authors: Λίλας Θεόδωρος
Published: August 2021

Στόχος της υπολογιστικής όρασης είναι η δημιουργία ουσιαστικών και αναλυτικών περιγραφών των φυσικών αντικειμένων κατόπιν επεξεργασίας των εικόνων τους. Χρησιμοποιώντας απλές παραδοχές της οπτικής εξάγουμε σημαντικές πληροφορίες από τις εικόνες, ώστε να κατανοήσουμε και να αναγνωρίσουμε τα φυσικά αντικείμενα. Επιπλέον η υπολογιστική όραση συνδέεται με την τεχνητή νοημοσύνη καθώς χρησιμοποιεί πολλές μεθοδολογίες αυτής για τη λήψη των κατάλληλων αποφάσεων. Ένας σημαντικός τομέας της έρευνας της υπολογιστικής όρασης επικεντρώνεται στη τρισδιάστατη μοντελοποίηση, άλλοτε επιλεγμένων αντικειμένων και άλλοτε όλου του περιβάλλοντος χώρου. Πρώτον, η μοντελοποίηση επιλεγμένων αντικειμένων χρησιμοποιείται σε εφαρμογές αντίστροφης μηχανικής (reverse engineering) και σε τεχνικές που αναπτύσσονται για συμπίεση και μετάδοση ακολουθιών εικόνων. Δεύτερον, η μοντελοποίηση του περιβάλλοντος χώρου είναι σημαντική για την πλοήγηση αυτόνομων οχημάτων. Στον τομέα αυτό, της πλοήγησης, πρέπει αφενός να αναγνωρίζονται τα εμπόδια και να αποφεύγονται και αφετέρου να διακρίνονται χρήσιμα αντικείμενα για περαιτέρω διαχείριση. Η παρούσα εργασία επικεντρώνεται σε θέματα τρισδιάστατης μοντελοποίησης, αναγνώρισης αντικειμένων, καθοδήγησης ρομποτικών συστημάτων, εκτίμησης κίνησης και τεχνητών νευρωνικών δικτύων. Τα αποτελέσματα της ερευνητικής δραστηριότητας στους παραπάνω τομείς συνδυάστηκαν και βρήκαν εφαρμογή στην ανάπτυξη ενεργών συστημάτων τρισδιάστατης υπολογιστικής όρασης. […]
Θέματα φυσικού στρώματος και στρώματος MAC σταθερών ασύρματων ευρυζωνικών δικτύων
Authors: Αράπογλου Παντελεήμονας-Δανιήλ
Published: August 2021

Στην παρούσα διατριβή αντιμετωπίζονται διάφορα ζητήματα που άπτονται του φυσικού στρώματος και του στρώματος MAC των σταθερών ευρυζωνικών ασύρματων δικτύων πρόσβασης που λειτουργούν στο φασματικό εύρος 10-66GHz. Η πρόσφατη δημοσίευση των ευρυζωνικών ασύρματων προτύπων IEEE 802.16 και ETSI BRAN HIPERACCESS σηματοδότησε μια περίοδο ανάπτυξης των συγκεκριμένων δικτύων με εκμετάλλευση των πλεονεκτημάτων της ασύρματης επικοινωνίας σε μητροπολιτικά δίκτυα (MAN). Το Κεφάλαιο 1 της διατριβής παρέχει μια εισαγωγή στις πρόσφατες εξελίξεις από τεχνολογικής και κανονιστικής σκοπιάς της σταθερής ασύρματης ευρυζωνικής τεχνολογίας. Στη συνέχεια, μελετώνται τα "θέματα διάδοσης σε ζώνες συχνοτήτων άνω των 10GHz διαχωρίζοντας την επίδραση της ατμόσφαιρας και του περιβάλλοντος εγκατάστασης του σταθερού ασύρματου δικτύου. Η μελέτη αυτή συνοδεύεται από πολυάριθμα μοντέλα πρόβλεψης που αναπαράγονται από τη διεθνή βιβλιογραφία και τις Συστάσεις της ITU-R. Ιδιαίτερη έμφαση δίδεται στην περιγραφή ενός φυσικού στατιστικού μοντέλου των διαλείψεων λόγω βροχής, ο οποίος αποτελεί τον κυρίαρχο παράγοντα υποβάθμισης της επίδοσης στο υψηλής συχνότητας τμήμα των σταθερών συστημάτων BWA. Επιπλέον, το Κεφάλαιο 3 διερευνά τις διάφορες μεθόδους άμβλυνσης των διαλείψεων (FMT) για την αντιμετώπιση των διαλείψεων του διαύλου. Οι τεχνικές FMT διαχωρίζονται σε τρεις γενικές κατηγορίες και, συγκεκριμένα, τον έλεγχο ισχύος, την προσαρμοστική διαμόρφωση και κωδικοποίηση και τη διαφορική λήψη. Για την τελευταία, από τη διατριβή περιγράφονται δύο νέες μέθοδοι για την πρόβλεψη της επίδοσής της υπό ισχυρή και στρωσιγενής βροχή, αντίστοιχα. Στα υπόλοιπα κεφάλαια πραγματοποιείται μια ανάλυση της διακυψελικής παρεμβολής ως προς το σχήμα πολλαπλής πρόσβασης που επιλέγεται. Ειδικότερα, το Κεφάλαιο 4 επικεντρώνεται σε συμβατικά δίκτυα BWA που βασίζονται στη διαίρεση TDMA λαμβάνοντας υπόψη τα διαφορετικά χαρακτηριστικά κυψέλης που διακρίνει αυτού του είδους τα δίκτυα. Καίτοι οι πολυδιαδρομικές διαλείψεις έχουν σαφώς μικρότερη βαρύτητα για τα υπό μελέτη συστήματα, το Κεφάλαιο 5 εισάγει την τεχνική CDMA ως εναλλακτικό σχήμα πρόσβασης στο τμήμα των BWA δικτύων που λειτουργεί στο εύρος 10-66GHz, με κίνητρο τη βελτίωση ως προς τη διακυψελική παρεμβολή, τουλάχιστον για τη ζεύξη από το σταθμό συνδρομητή προς το σταθμό βάσης (upstream). Και στις δύο περιπτώσεις, πραγματοποιείται μια στατιστική εκτίμηση της διακυψελικής παρεμβολής λαμβάνοντας υπόψη τις διαλείψεις λόγω βροχής τόσο για την επιθυμητή όσο και για τις παρεμβάλλουσες ζεύξεις. Για την αντίθετη κατεύθυνση μετάδοσης (downstream), το Κεφάλαιο 6 προτείνει ένα συνδυασμό τεχνικών πολλαπλών ρυθμών μετάδοσης συμπεριλαμβανομένης της τεχνικής CDMA πολλαπλών κωδίκων και μεταβλητού κέρδους εξάπλωσης, των οποίων υιοθετείται μια τροποποιημένη εκδοχή για τον έλεγχο της παρεμβολής σε ολόκληρη την έκταση του τομέα. Η επίδοση του προτεινόμενου σχήματος ανάθεσης κωδίκων ελέγχεται τόσο με αναλυτικό τρόπο όσο και μέσω μιας ενδελεχούς εξομοίωσης των δυναμικών ιδιοτήτων του διαύλου.
Συστήματα διαχείρισης βιώσιμης ανάπτυξης
Authors: Ανδρεάτου Αγγελική
Published: August 2021

Η διδακτορική διατριβή με τίτλο: “Συστήματα Διαχείρισης Βιώσιμης Ανάπτυξης” στόχο έχει τη σχεδίαση και ανάπτυξη του Συστήματος Στήριξης Αποφάσεων (Σ.Σ.Α.) FOCAL, το οποίο δίνει τη δυνατότητα, χρησιμοποιώντας τεχνικές και μεθόδους συμμετοχικού σχεδιασμού, ενεργής συμμετοχής των πολιτών στη διαδικασία θέσπισης πολιτικής για τη βιώσιμη ανάπτυξη. Το μοντέλο FOCAL προσφέρει ένα ολοκληρωμένο τρόπο επεξεργασίας της πληροφορίας που προκύπτει στα πλαίσια του συμμετοχικού σχεδιασμού, με στόχο τη δημιουργία μίας νέας τεκμηριωμένης πληροφορίας που θα χρησιμοποιηθεί στη διαδικασία λήψης αποφάσεων. Η διατριβή αποτελείται από δύο μέρη όπου στο μεν πρώτο μέρος περιλαμβάνεται η παρουσίαση του ευρύτερου θεωρητικού πλαισίου της ‘Ολοκληρωμένης Εκτίμησης’ {Integrated Assessment) πάνω στο οποίο δομείται το προς ανάπτυξη σύστημα. Το δεύτερο μέρος εστιάζει στη σχεδίαση και ανάπτυξη του “Συστήματος Διαχείρισης Βιώσιμης Ανάπτυξης”, που δομείται με βάση τεχνικές και μεθόδους συμμετοχικού σχεδιασμού. Το σύστημα δίνει τη δυνατότητα να ενσωματωθεί με συστηματικό τρόπο η συμμετοχή των πολιτών στη διαδικασία θέσπισης πολιτικής για τη βιώσιμη ανάπτυξη.
Algorithms design for the parallelization of nested loops
Authors: Ciorba Florina-Monica
Published: August 2021

Η ανάγκη για παράλληλη επεξεργασία προκύπτει από την ύπαρξη χρονοβόρων εφαρμογών σε διάφορους τομείς, όπως η πρόβλεψη καιρού, οι εξομοιώσεις πυρηνικής ένωσης, η ανάλυση του DNA και των πρωτεϊνών, η υπολογιστική προσέγγιση της δύναμης των ρευστών, κ.α. Η παράλληλη επεξεργασία συμπεριλαμβάνει αλγόριθμους, αρχιτεκτονική υπολογιστών, παράλληλο προγραμματισμό και ανάλυση της αποδοτικότητας. Κατά τη βελτιστοποίηση της απόδοσης των ακολουθιακών επιστημονικών και τεχνολογικών προγραμμάτων, το μέγιστο κέρδος προέρχεται από την παραλληλοποίηση των φωλιασμένων βρόχων ή των επαναληπτικών διαδικασιών, όπου μεγάλα κομμάτια υπολογισμού εκτελούνται επανειλημμένα. Οι φωλιασμένοι βρόχοι χωρίς εξαρτήσεις ονομάζονται DOALL, ενώ αυτοί με εξαρτήσεις ονομάζονται DOACROSS. Η παραλληλοποίηση των DOACROSS βρόχων είναι πολύ πιο δύσκολη από την περίπτωση των DOALL βρόχων, διότι πρέπει να ικανοποιηθούν οι υπάρχουσες ανάμεσα στις επαναλήψεις εξαρτήσεις. Οι προκλήσεις που πρέπει να αντιμετωπιστούν για την παραλληλοποίηση χρονοβόρων προβλημάτων είναι: η ελαχιστοποίηση του συνολικού χρόνου επεξεργασίας, η ελαχιστοποίηση του χρόνου επικοινωνίας μεταξύ επεξεργαστών (ιδιαίτερα στην περίπτωση των DOACROSS βρόχων), η εξισορρόπηση του υπολογιστικού φόρτου ανάμεσα στους επεξεργαστές, η αντιμετώπιση και η ανάκτηση από σφάλματα που μπορούν να προκύπτουν στο πρόγραμμα ή στο σύστημα, η διατήρηση των χρονικών περιορισμών, ή ένας συνδυασμός των παραπάνω. Η παρούσα διδακτορική διατριβή εστιάζεται στη παραλληλοποίηση εφαρμογών που περιέχουν DOACROSS βρόχους, αντιμετωπίζοντας μερικές από τις παραπάνω προκλήσεις. Συγκεκριμένα, προτάθηκαν και παρουσιάζονται τέσσερεις στατικές μέθοδοι και τρεις δυναμικές μέθοδοι δρομολόγησης, για διάφορες αρχιτεκτονικές υπολογιστών. Οι στατικές μέθοδοι σχεδιάστηκαν για ομογενή συστήματα, ενώ για ετερογενή συστήματα ή συστήματα με γρήγορο μεταβαλλόμενο φορτίο, σχεδιάστηκαν οι δυναμικές μέθοδοι. Μια από αυτές τις δυναμικές προσεγγίσεις ήταν βιβλιογραφικά η πρώτη προσπάθεια προς την παραλληλοποίηση των DOACROSS φωλιασμένων βρόχων, χρησιμοποιώντας μια χονδρόκοκκη (coarse grain) προσέγγιση και δυναμική δρομολόγηση, σε ετερογενή συστήματα υπολογιστών. Οι προτεινόμενοι αλγόριθμοι υλοποιήθηκαν, επαληθεύτηκαν και αξιολογήθηκαν με εξαντλητικά πειράματα σε διάφορες αρχιτεκτονικές υπολογιστικών συστημάτων.
Ανάπτυξη ευφυών τεχνικών αναζήτησης και ανάλυσης πληροφορίας σε διαδραστικά περιβάλλοντα
Authors: Βρεττός Σπυρίδων
Published: August 2021

Στη διδακτορική διατριβή μελετώνται διάφορες τεχνικές για την ανάκτηση πληροφορίας και την ανάλυση δεδομένων σε περιβάλλοντα διαδραστικών εφαρμογών. Εξετάστηκε η χρησιμοποίηση των ταξινομητών ως μέρους μιας γλώσσας ανάλυσης δεδομένων που έχει θεματικούς ταξινομητές για «λεξιλόγιο», και αξιολογήθηκαν με θετικά αποτελέσματα οι τελεστές Ordered Weighted Average (OWA) ως εναλλακτικοί λογικοί τελεστές. Επιπλέον, οι τελεστές OWA χρησιμοποιήθηκαν με επιτυχία ως μηχανισμός σύζευξης των δύο βασικών κατηγοριών φιλτραρίσματος (content-based και collaborative) σε δεδομένα περιγραφής κινηματογραφικών ταινιών. Προτείνεται επίσης ο ασαφής συμπερασμός ως μηχανισμός για ανάδραση σχετικότητας, ο οποίος δοκιμάστηκε με αξιόλογα αποτελέσματα σε σύγκριση με τον αλγόριθμο Rocchio και εφαρμόστηκε για την υλοποίηση ενός πράκτορα για e-Learning. Στο πλαίσιο μιας εφαρμογής ευφυούς πράκτορα για ηλεκτρονικό εμπόριο, οι ημιδομημένες περιγραφές των προϊόντων μοντελοποιήθηκαν με ασαφή συλλογιστική και μηχανική μάθηση, για την αποδοτική ανάκτησή τους με βάση ελεύθερο κείμενο, κατηγορικά και άλλα μεταδεδομένα. Στην ίδια λογική, αναπτύχθηκε και ο αλγόριθμος ενός έμπειρου συστήματος για την ανεύρεση εργασίας σε ανέργους και, τέλος, αναπτύχθηκε η αρχιτεκτονική ενός προσωπικού πράκτορα για την αξιοποίηση των bookmarks που αποθηκεύει ο χρήστης σε προγράμματα φυλλομετρητών (browsers).
Ανάπτυξη αλγορίθμου σύντηξης ετερογενών δεδομένων πολλαπλών αισθητήρων για δυναμική παρακολούθηση και αναγνώριση αντικειμένων εντός οδικού περιβάλλοντος
Authors: Φλούδας Νικόλαος
Published: August 2021

Η χρήση πολλαπλών αισθητήρων, διαφορετικών τύπων, σε ενσωματωμένα συστήματα ασφαλούς οδήγησης εντός οχημάτων επεκτείνεται συνεχώς τα τελευταία χρόνια. Το πρόβλημα της διαχείρισης αυτής της πολλαπλών πηγών, συμπληρωματικής ή πλεονασματικής πληροφορίας έχει αναγνωριστεί ως κύριος παράγων στην επέκταση και βελτίωση των παραπάνω συστημάτων. Η σύντηξη δεδομένων (data fusion) πολλαπλών αισθητήρων με την ορθολογική χρήση της ποικίλης αυτής πληροφορίας έχει πλέον καθοριστεί ως η λύση για την λειτουργική και χρηστική επέκταση των προχωρημένων εφαρμογών οδικής ασφάλειας. Η εργασία αυτή συνεισφέρει στην κατεύθυνση αυτή με την σχεδίαση και ανάπτυξη ενός γενικού αλγορίθμου σύντηξης δεδομένων που αποσκοπεί στην επιτυχή δυναμική αναγνώριση και παρακολούθηση των γειτονικών κινούμενων οχημάτων ενός εξοπλισμένου με αισθητήρες επίσης κινούμενου οχήματος. Οι αισθητήρες που χρησιμοποιούνται στις εν λόγω εφαρμογές είναι τα μικροκυματικά ραντάρ, σαρωτές λέιζερ και διάφοροι τύποι παθητικών αισθητήρων όρασης. Επίσης χρησιμοποιούνται αδρανειακοί αισθητήρες κίνησης του οχήματος πλατφόρμας καθώς και αισθητήρες θέσης και πληροφοριακές βάσεις γεωγραφικών δεδομένων. Το κατανεμημένης αρχιτεκτονικής σύστημα σύντηξης δεδομένων που προτείνεται αποσκοπεί στην απόδοση υψηλού επιπέδου πληροφορίας για τα εντοπισμένα οχήματα στο περιβάλλον του οχήματος-πλατφόρμας αξιοποιώντας και ξεπερνώντας τις παρατηρήσεις των υπαρχόντων αισθητήρων. Η παρουσίαση του συστήματος περιλαμβάνει τα επιμέρους υποσυστήματα: της εκτίμησης και φιλτραρίσματος των παραμέτρων και της δυναμικής του οχήματος πλατφόρμας, των συστημάτων προεπεξεργασίας (ιχνηλασίας) των παρατηρήσεων καθενός από τους επιμέρους αισθητήρες και της σύνδεσης δεδομένων που χρησιμοποιείται επίσης και εσωτερικά του υποσυστήματος ιχνηλασίας. Οι καινοτομίες που προτείνονται σε αυτήν την εργασία περιλαμβάνουν τέσσερα κυρίως σημεία: (α) την διαχείριση πολλαπλών πηγών ετερογενούς πληροφορίας σε κινούμενη πλατφόρμα με έναν γενικό αλγόριθμο, (β) την επίλυση νέων προβλημάτων σύνδεσης δεδομένων για σημειακά και πολυσημειακά αντικείμενα, και την πολυδιάστατη ανάθεση (για πάνω από δύο αισθητήρες), (γ) την κυκλική γύρω από το όχημα-πλατφόρμα παρακολούθηση άλλων κινούμενων οχημάτων και (δ) την ανάπτυξη αλγορίθμου ιχνηλασίας για διαφορετικές τοπολογίες (π.χ. πίσω ή υπό γωνία) και τύπους αισθητήρων. Στην διδακτορική διατριβή περιλαμβάνονται η θεωρητική περιγραφή και σχεδίαση του γενικού συστήματος καθώς και τα αποτελέσματα της εφαρμογής κάποιων υποσυστημάτων όσο και των διαφόρων εκδοχών του συστήματος.
Αυτόματη εξαγωγή χαρακτηριστηκών από εναέριες και δορυφορικές εικόνες με τεχνικές υπολογιστικής όρασης
Authors: Καράντζαλος Κωνσταντίνος
Published: August 2021

Στην Τηλεπισκόπηση τα τελευταία τριάντα χρόνια αναπτύσσονται συνεχώς τεχνικές ψηφιακής ανάλυσης των τηλεπισκοπικών δεδομένων με την βοήθεια αλγορίθμων για τον προσδιορισμό χωρικών και φασματικών χαρακτηριστικών και πρότυπων. Αντίστοιχα, στην Φωτογραμμετρία τα τελευταία δεκαπέντε χρόνια έχει πραγματοποιηθεί μια ραγδαία ανάπτυξη τεχνικών και αλγορίθμων, που την καθιστούν σχεδόν εξολοκλήρου ως μια ψηφιακή μετρητική μεθοδολογία, με αυτοματοποιήσεις σε όλο το εύρος των τεχνικών της για την παραγωγή ποικίλων προϊόντων, όπως ορθοφωτογραφίες, τρισδιάστατα μοντέλα αντικειμένων, κ.α.. Όλα αυτά τα χρόνια και οι δύο αυτές επιστημονικές περιοχές τείνουν να διερευνούν, να υλοποιούν, να αξιολογούν και να επεκτείνουν ιδέες και τεχνικές από τα πεδία (παλαιότερα) της Ψηφιακής Επεξεργασίας Σημάτων, Ανάλυσης Εικόνων και Αναγνώρισης Προτύπων και (στις μέρες μας) των πεδίων της Όρασης Υπολογιστών και της Τεχνητής Νοημοσύνης. Στο πλαίσιο αυτό και με στόχο την αυτόματη εξαγωγή χαρακτηριστικών από εναέρια και δορυφορικά δεδομένα, στην παρούσα διδακτορική διατριβή, διερευνήθηκαν και αναπτύχθηκαν, νέες κατά βάση χαμηλού και μεσαίου επιπέδου, τεχνικές Όρασης Υπολογιστών, οι οποίες οδήγησαν στην αυτόματη εξαγωγή αντικειμένων. Πιο συγκεκριμένα, διερευνήθηκαν και αναπτύχθηκαν (α) μεθοδολογίες ενίσχυσης, ομαλοποίησης, απλοποίησης εικόνων σε χώρους κλίμακας, (β) μεθοδολογίες ανίχνευσης σημείων, κηλίδων και ακμών και (γ) μεθοδολογίες κατάτμησης εικόνων. Τα αποτελέσματα της διατριβής περιγράφονται στα παρακάτω σημεία, και σε αντιστοιχία και με τις μεθοδολογίες α, β και γ, στις οποίες και κατά κύριο λόγο βασίζονται. Πραγματοποιήθηκε η ανάπτυξη, υλοποίηση και αξιολόγηση μεθοδολογίας για την: (α).1 απλοποίηση εικόνων, όπου προτάθηκε το νέο ‘Ανισοτροπικής Μορφολογικής Εξομάλυνσης’ φιλτράρισμα εικόνων. (β).2 αυτόματη εξαγωγή χαρακτηριστικών σημείων σε σειρά στερεοσκοπικών εικόνων. (β).3 αυτόματη εξαγωγή και καταμέτρηση ελαιοδένδρων σε δορυφορικές εικόνες. (β).4 αυτόματη εξαγωγή ακτογραμμών σε δορυφορικές εικόνες. (γ).5 αυτόματη εξαγωγή πετρελαιοκηλίδων σε δορυφορικές απεικονίσεις ραντάρ. (γ).6 αυτόματη εξαγωγή ανθρωπογενών χαρακτηριστικών όπως δρόμοι, αεροδρόμια και κτίρια σε εναέριες και δορυφορικές εικόνες. (γ).7 αυτόματη και ταυτόχρονη εκτίμηση της οπτικής κίνησης και της εξαγωγής αντικειμένων σε ακολουθίες εικόνων (βίντεο) ή στερεοζεύγη εικόνων. Τα αποτελέσματα αξιολογήθηκαν ποιοτικά, αλλά και με βάση ποσοτικούς δείκτες και κρίνονται ελπιδοφόρα. Η περαιτέρω αξιοποίηση των αναπτυγμένων μεθοδολογιών, οι οποίες στο πλαίσιο της διατριβής, διερευνήθηκαν σε επίπεδο βασικής έρευνας και για την ένταξή τους σε αυτοματοποιημένα συστήματα εξαγωγής χαρακτηριστικών, χρίζουν συστηματικής αξιολόγησης μέσα από την εφαρμογή τους σε ποικίλα, σε αριθμό και τύπο, εναέρια και δορυφορικά δεδομένα.
Συγκρότηση εναλλακτικών κόσμων διαλόγου με την κοινωνική πραγματικότητα μέσα από την μουσική
Authors: Αντώνογλου Ιωάννα
Published: August 2021

Η παρούσα εθνογραφία αναφέρεται σε μια ομάδα νεαρών ατόμων, ηλικίας 19 με 25 χρονών, τα οποία αποτελούν μέρος του κοινού του ελληνικού ροκ συγκροτήματος «Διάφανα Κρίνα». Διερευνά την κοσμοθεώρηση των νεαρών αγοριών και κοριτσιών, τα οποία μιλώντας για την σχέση τους με το συγκρότημα, στην ουσία μιλάνε για την σχέση τους με την κοινωνία και τον ίδιο τους τον εαυτό. Η διαπραγμάτευση των ορίων και του τρόπου της συμμετοχής τους στον κόσμο του συγκροτήματος εκφράζει παράλληλα και την διαπραγμάτευση μιας στάσης ζωής, η οποία αποκτά όλο και περισσότερο νόημα καθώς πλησιάζουν στην ενηλικίωση. Επιπλέον δίνεται έμφαση στις επιμέρους πλευρές και στους ενδιαμέσους χώρους που δημιουργούνται από αυτές τις ιδιαίτερες σχέσεις κοινού - συγκροτήματος. Οι συνομιλητές μου αντλούν πρωτογενές, συμβολικό κυρίως, υλικό από το συγκρότημα, πάνω στο οποίο χτίζουν ένα δικό τους κόσμο, κριτικό ως προς την κοινωνική πραγματικότητα, μέσα από τον οποίο συνδιαλέγονται και διαχειρίζονται την καθημερινότητά τους και την κοινωνική τάξη πραγμάτων όπως την αντιλαμβάνονται. Αυτός ο κόσμος διαποτίζεται από την ρομαντική θεώρηση, χαρακτηρίζεται από τελετουργικοποιημένες συμπεριφορές, από την τροφοδότηση συναισθημάτων και αισθήσεων, και παρέχει στα μέλη του τρόπους κατανόησης και εναλλακτική δυνατότητα θέασης του «εξωτερικού» κόσμου. Παράλληλα συνυπάρχει και η προσπάθεια ενσωμάτωσης στον «εξωτερικό» κόσμο, παρά τις όποιες αντιθέσεις και διαφορές. Η εθνογραφία αυτή επιχειρεί κατ’ επέκταση να θίξει θεωρητικά ζητήματα της Κοινωνικής Ανθρωπολογίας όπως είναι η σχέση μεταξύ θεσμών, εξωτερικής κοινωνικής πραγματικότητας και δρώντων υποκειμένων, ζητήματα νεανικών συμπεριφορών και πρακτικών στα αστικά κέντρα, μορφές μεταβατικότητας από την εφηβεία στην ενηλικίωση (όπως ορίζει αυτές τις χρονικές περιόδους ο δυτικός κόσμος, με έναν σχετικό βαθμό ασάφειας στα όριά τους), καθώς και επιμέρους θέματα τα οποία αναδύονται από την μελέτη των παραπάνω και αφορούν συναισθήματα και την επιτέλεσή τους. Επιπλέον, η μελέτη αυτή φιλοδοξεί να συμβάλλει στον εμπλουτισμό των ελληνικών εθνογραφιών που αφορούν την έννοια της νεότητας. Μολονότι κεντρικό θέμα της διατριβής είναι η μουσική, δεν περιέχει τίποτα το μουσικό - μουσικολογικό. Οι ήχοι και η διαχείρισή τους απουσιάζουν, καθώς απαιτείται ένα άλλο υπόβαθρο αντιμετώπισης του θέματος. Ωστόσο, η «μουσική» αντιμετωπίζεται εδώ ως πολιτισμικό και -όπως θα εξηγήσω παρακάτω- επιτελεστικό μόρφωμα. Σε αυτή τη βάση αναπτύσσεται η προβληματική της διατριβής και εννοιολογούνται οι δύο βασικές ενότητες: «Συναυλία» και «Καθημερινότητα». Πρόκειται για μετά - μουσικά φαινόμενα.
Μορφολογική και ανοσοϊστοχημική μελέτη των μακροφάγων κυττάρων του θυρεοειδούς αδένα
Authors: Ριζούλη Αικατερίνη
Published: August 2021

Εισαγωγή: Τα πολυπύρηνα γιγαντοκύτταρα ανευρίσκονται σε υπερπλαστικές, φλεγμονώδεις και νεοπλασματικές παθήσεις του θυρεοειδούς αδένα, όπως είναι οι θυρεοειδίτιδες, το θηλώδες καρκίνωμα και οι κοκκιωματώδεις καταστάσεις του θυρεοειδούς. Η ιστολογική εικόνα του θυρεοειδούς αδένα σε ασθενείς με χρονία θυρεοειδίτιδα ποικίλλει σημαντικά. Λίγες μελέτες όμως έχουν επικεντρωθεί στη συσχέτιση της ιστολογικής εικόνας με τη θυρεοειδική λειτουργία στη χρονία θυρεοειδίτιδα. Σκοπός: Σκοπός αυτής της μελέτης είναι να περιγράψει τα μορφολογικά χαρακτηριστικά των πολυπύρηνων γιγαντοκυττάρων του θυρεοειδούς αδένα, τον αριθμό των πυρήνων τους και τη συχνότητα εμφάνισής τους στις διάφορες παθήσεις του θυρεοειδούς. Επίσης μελετάει τη συσχέτιση της θυρεοειδικής λειτουργίας με την ιστολογική εικόνα στη χρονία θυρεοειδίτιδα. Υλικό και μέθοδος: Τετρακόσιοι ασθενείς ( 400 ) συμμετείχαν σε αυτή τη μελέτη. Κυτταρολογικά επιχρίσματα ελήφθησαν, με τη μέθοδο της αναρροφητικής βιοψίας δια λεπτής βελόνης. Οι ασθενείς επελέγησαν με την προϋπόθεση να εμφανίζουν μακροφάγα κύτταρα στα κυτταρολογικά επιχρίσματα του θυρεοειδούς αδένα. Στους ασθενείς πραγματοποιήθηκε αιμοληψία, με σκοπό τη μέτρηση των θυρεοειδικών ορμονών και ο ορός φυλάχτηκε σε θερμοκρασία -20 βαθμών Κελσίου. Μελετήθηκε η μορφολογία των πολυπύρηνων γιγαντοκυττάρων και ο αριθμός των πυρήνων τους καθώς και το ιατρικό ιστορικό των ασθενών που μετείχαν στη μελέτη. Αποτελέσματα: Τα πολυπύρηνα γιγαντοκύτταρα στην καλοήθη οζώδη βρογχοκήλη ήταν μικρά, είχαν ωοειδές σχήμα, αφρώδες κυτταρόπλασμα και μικρό αριθμό πυρήνων. Αντίθετα, στον καρκίνο του θυρεοειδούς, τα πολυπύρηνα γιγαντοκύτταρα εμφάνιζαν ακανόνιστο μέγεθος, σχήμα, παρουσίαζαν πυκνό κυτταρόπλασμα και μεγάλο αριθμό πυρήνων. Στον πληθυσμό που μελετήσαμε η πλειοψηφία των ασθενών εμφάνιζε καλοήθη οζώδη βρογχοκήλη και θυρεοειδίτιδα. Η ιστολογική εικόνα της χρονίας θυρεοειδίτιδας ταξινομήθηκε σε τέσσερις ομάδες : οξυφιλική, μικτή, εστιακή και υπερπλαστική, ενώ η θυρεοειδική λειτουργία, με βάση τα επίπεδα των θυρεοειδικών ορμονών και το ιστορικό του ασθενούς, σε ευθυρεοειδική, υποθυρεοειδική και υπερθυρεοειδική. Η πλειονότης των ασθενών στην οξυφιλική ομάδα ήταν υποθυρεοειδικοί, στην εστιακή ομάδα ήταν ευθυρεοειδικοί, στην υπερπλαστική ομάδα υπερθυρεοειδικοί ενώ στη μικτή ομάδα δεν παρατηρήθηκε υπεροχή κάποιας κλινικής οντότητας. Συμπεράσματα: Η παρουσία μεγάλων πολυπύρηνων γιγαντοκυττάρων με πυκνό κυτταρόπλασμα και μεγάλο αριθμό πυρήνων σε ένα θυρεοειδικό όζο, όταν δεν υπάρχει υποψία θυρεοειδίτιδας, στρέφει τη διάγνωση προς τον θυρεοειδικό καρκίνο. Η ιστολογική ταξινόμηση της χρονίας θυρεοειδίτιδας μπορεί να αποδειχθεί χρήσιμη στην πρόβλεψη της θυρεοειδικής λειτουργίας. Η αναρροφητική βιοψία δια λεπτής βελόνης αποτελεί χρήσιμο διαγνωστικό εργαλείο για την αιτιολογική διερεύνηση του υπέρ ή υποθυρεοειδισμού.